
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS
2019 M. BIRŽELIO 28 D. NUTARIMO NR. O3E-239 „DĖL VALSTYBINĖS ENERGETIKOS REGULIAVIMO TARYBOS DARBO REGLAMENTO PATVIRTINIMO“ PAKEITIMO

2023 m. gruodžio 18 d. Nr. O3E-1855

Vilnius

Vadovaudamasi Lietuvos Respublikos energetikos įstatymo 8 straipsnio 2 dalimi ir atsižvelgdama į Valstybinės energetikos reguliavimo tarybos (toliau – Taryba) Teisės departamento Teisėkūros ir teisinės analizės skyriaus 2023 m. gruodžio 4 d. pažymą Nr. O5E-1042 „Dėl Valstybinės energetikos reguliavimo tarybos 2019 m. birželio 28 d. nutarimo Nr. O3E-239 „Dėl Valstybinės energetikos reguliavimo tarybos darbo reglamento patvirtinimo“ pakeitimo“, Taryba nutaria:
Pakeisti Tarybos 2019 m. birželio 28 d. nutarimu Nr. O3E-239 „Dėl Valstybinės energetikos reguliavimo tarybos darbo reglamento patvirtinimo“ patvirtintą Valstybinės energetikos reguliavimo tarybos darbo reglamentą:
. Pakeisti 4 punktą ir jį išdėstyti taip:
„. Tarybos pirmininkas, Tarybos pirmininko pavaduotojai, Tarybos nariai, Administracijos direktorius ir departamentų direktoriai, skyrių ir teritorinių skyrių vedėjai, kiti valstybės tarnautojai, darbuotojai, dirbantys pagal darbo sutartis (toliau – darbuotojai), atlikdami savo tarnybines pareigas, turi vadovautis pagarbos žmogui ir valstybei, teisingumo, nesavanaudiškumo, tarnybinės etikos, nešališkumo, viešumo bei pavyzdingumo principais, taip pat asmenine atsakomybe už priimamus sprendimus.“
. Pakeisti 5 punktą ir jį išdėstyti taip:
„. Tarybos veiklos efektyvumą užtikrina Tarybos pirmininkas, Tarybos pirmininko pavaduotojai, Tarybos nariai, taip pat Administracijos direktorius ir kiti Tarybos darbuotojai, vykdydami savo kompetencijai priskirtas funkcijas.“
. Papildyti 121 punktu ir jį išdėstyti taip:
„. Tarybos pirmininkas, Tarybos nariams pasiskirsčius kuravimo sritimis, atsižvelgdamas į Tarybos nutarimą, priimtą Tarybos Reglamento 17 p. numatyta tvarka, įgalioja Tarybos pirmininko pavaduotojus ir Tarybos narius atlikti veiksmus, susijusius su Tarybos funkcijų vykdymu bei pasirašyti siunčiamus Tarybos raštus kuruojamų sričių klausimais. Tarybos pirmininkas turi teisę Tarybos administracijos direktorių ir kitus Tarybos darbuotojus įgalioti atlikti veiksmus, susijusius su Tarybos funkcijų vykdymu, ir pasirašyti siunčiamus raštus.“
. Papildyti 18 punktą nauju 18.16 papunkčiu:
„. pasirašo su jo kuruojama sritimi susijusius Tarybos raštus.“
. Buvusį 18.16 papunktį laikyti 18.17 papunkčiu.
. Pakeisti 22 punktą ir jį išdėstyti taip:
„. Departamentams vadovauja departamentų direktoriai. Nesant departamento direktoriaus, vadovavimo funkcijas atlieka kitas Tarybos pirmininko paskirtas darbuotojas.“
. Pakeisti 30 punktą ir jį išdėstyti taip:
„. Įsigaliojus atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymui, per 15 darbo dienų Taryba patvirtina strateginį veiklos planą Tarybos posėdyje. Strateginis veiklos planas per 5 darbo dienas nuo jo patvirtinimo paskelbiamas Tarybos interneto svetainėje.“
. Pakeisti 32 punktą ir jį išdėstyti taip:
„. Patvirtinus Tarybos metinį veiklos planą, atliekamas valstybės tarnautojų ir darbuotojų, dirbančių pagal darbo sutartis, kasmetinis vertinimas ir Struktūrinių padalinių vadovai iki einamųjų metų vasario 1 d. užpildo valstybės tarnautojų motyvuotus siūlymus bei darbuotojų, dirbančių pagal darbo sutartis, veiklos vertinimo išvadas, kuriuose numato pavaldiems valstybės tarnautojams ir darbuotojams, dirbantiems pagal darbo sutartis, planuojamas atlikti užduotis ir siektinus rezultatus, atsižvelgiant į patvirtinto (patikslinto) strateginio veiklos plano programų tikslus, uždavinius ar priemones, taip pat metinio veiklos plano priemones.“
. Pakeisti 53 punktą ir jį išdėstyti taip:
„. Uždarame posėdyje turi teisę dalyvauti tik Tarybos nariai, Administracijos direktorius, Veiklos valdymo skyriaus vedėjas, Struktūrinių padalinių vadovai, Veiklos valdymo skyriaus darbuotojas, atsakingas už Tarybos posėdžių protokolavimą, prie klausimo rengimo prisidėję darbuotojai ir kviestieji asmenys, su kuriais susijęs nagrinėjamas klausimas.“
. Pakeisti 56 punktą ir jį išdėstyti taip:
„. Posėdžiuose pagal Tarybos kompetenciją svarstomi klausimai dėl Lietuvos Respublikos energetikos įstatyme, Lietuvos Respublikos elektros energetikos įstatyme, Lietuvos Respublikos atsinaujinančių išteklių energetikos įstatyme, Lietuvos Respublikos gamtinių dujų įstatyme, Lietuvos Respublikos šilumos ūkio įstatyme, Lietuvos Respublikos geriamojo vandens tiekimo ir nuotekų tvarkymo įstatyme, Lietuvos Respublikos geležinkelių transporto kodekse, Lietuvos Respublikos vidaus vandenų transporto kodekse, Lietuvos Respublikos peticijų konstituciniame įstatyme ir kituose teisės aktuose Tarybai priskirtų funkcijų.“
. Pakeisti 57 punktą ir jį išdėstyti taip:
„. Tarybos posėdžiams Struktūrinių padalinių ir Peticijos komisijos teikiami svarstyti klausimai prireikus aptariami tvarkomuosiuose posėdžiuose. Sprendimą, kurie Tarybos posėdžiams teikiami klausimai prieš tai turi būti apsvarstyti tvarkomajame posėdyje, priima Tarybos pirmininkas ir Tarybos nariai.“
. Pakeisti 58 punktą ir jį išdėstyti taip:
„. Svarstytinų klausimų medžiagą, išskyrus medžiagą, susijusią su kreipimosi ar peticijos nagrinėjimu Peticijų komisijoje, Tarybos posėdžiams pateikia atitinkamą klausimą rengiantis darbuotojas, suderinęs teikiamo klausimo medžiagą su tiesioginiu vadovu (esant departamentui ir su departamento direktoriumi), atitinkamo Teisės departamento skyriaus darbuotoju, vedėju ir Teisės departamento direktoriumi bei Tarybos nariu, kuruojančiu atitinkamą veiklos sritį.
Peticijų komisijos išvadas dėl gautų kreipimųsi, peticijose pateiktų prašymų ar siūlymų tenkinimo, tenkinimo iš dalies arba netenkinimo Tarybai pristato Peticijų komisijos pirmininkas.“
. Pakeisti 63 punktą ir jį išdėstyti taip:
„. Svarstytini klausimai, suderinti Reglamento 60 punkto nustatyta tvarka, pateikiami Veiklos valdymo skyriui, kuris parengia darbotvarkės projektą ir pateikia jį Tarybos pirmininkui ar Tarybos pirmininko įgaliotam Tarybos nariui. Darbotvarkės projekte numatomi svarstyti klausimai skirstomi į dvi dalis: I dalyje svarstomi klausimai, kurių nereikia plačiau pristatyti, II dalyje – plačiau pristatytini klausimai. Tarybos posėdžių I dalyje svarstomi klausimai dėl energetikos veiklos licencijų ir leidimų išdavimo, galiojimo sustabdymo, galiojimo sustabdymo panaikinimo, galiojimo panaikinimo ir keitimo, energetikos įrenginių avarijų tyrimo, įstaigų, siekiančių organizuoti pastatų šildymo sistemų energetinio efektyvumo mokymus, vertinimo, klausimus, numatytus Lietuvos Respublikos peticijų konstituciniame įstatyme, klausimai dėl piliečių energetikos bendrijos ar atsinaujinančių išteklių energijos bendrijos statuso suteikimo ir panaikinimo. Tarybos posėdžių I dalyje paprastai svarstomi klausimai gali būti įtraukiami į Tarybos posėdžio II dalies darbotvarkę, kai Struktūrinių padalinių specialistams suderinus su kuruojančiu Tarybos nariu, priimamas sprendimas, kad šiems klausimams svarstyti būtinas platesnis pristatymas. Posėdžio metu Tarybos narių bendru susitarimu Tarybos posėdžių I dalyje planuotas svarstyti ar svarstomas klausimas gali būti perkeltas į kitos savaitės Tarybos posėdžio II dalį. Tarybos pirmininkas ar Tarybos pirmininko įgaliotas Tarybos narys turi teisę siūlomą į darbotvarkę įtraukti klausimą grąžinti rengėjams papildomai svarstyti ar suderinti su atsakingais asmenimis.“
. Pakeisti 91 punktą ir jį išdėstyti taip:
„. Teikiami Tarybos pirmininkui pasirašyti nutarimai ir jų priedai turi būti vizuoti nutarimą rengusio Tarybos darbuotojo, Struktūrinio padalinio vadovo (esant departamentui, departamento direktoriaus ir atitinkamo skyriaus vedėjo), Teisės departamento direktoriaus, darbuotojo, atsakingo už kalbos kultūrą, atitinkamą veiklos sritį kuruojančio Tarybos nario ir kitų Tarybos narių, dalyvavusių posėdyje ir balsavusių „už“ pateiktą nutarimo projektą.“

